Sins Thejons

Sins Thejons (; dzimis ) ir Dienvidkorejas futbola treneris un bijušais futbolists, spēlējis pussarga pozīcijā, bijis Dienvidkorejas futbola izlases dalībnieks. No 2020. gada līdz 2025. gadam bija Indonēzijas futbola izlases galvenais treneris.

 Futbolista karjera 
Gandrīz visu karjeru pārstāvēja Seongnam FC. Tā sastāvā sešas reizes kļuva par Dienvidkorejas čempionu un deviņas reizes tika iekļauts sezonas simboliskajā izlasē. 2005. gadā pārgāja uz Austrālijas vienību Queensland Roar, tomēr tajā aizvadīja tikai vienu spēli un bija spiests beigt karjeru traumas dēļ.

Spēlējis dažādu vecumu Dienvidkorejas jauniešu izlasēs.  debitēja Dienvidkorejas nacionālajā izlasē spēlē pret AAE izlasi. Pirmos vārtus izlases labā guva  pret Izraēlu. Piedalījies 1996. gada Āzijas kausā, kurā tika līdz ceturtdaļfinālam. Kopumā izlases rindās aizvadījis 23 spēles un guvis 3 vārtrus.

 Trenera karjera 
Trenera darbu uzsāka drīz spēlētāja karjeras beigām, kļūstot par Queensland Roar trenera asistentu. 2009. gadā atgriezās Seongnam FC un kļuva par kluba galveno treneri. 2010. gadā ar šo komandu uzvarēja AFC Čempionu līgā.

2014. gadā sāka darbu ar Dienvidkorejas futbola izlasi. Sākotnēji tika iecelts par galvenā trenera pienākumu izpildītāju, taču nevienu spēli šajā amatā neaizvadīja un pēc Uli Štīlikes apstiprināšanas galvenā trenera amatā kļuva par viņa asistentu. No 2015. līdz 2016. gadam strādāja ar Dienvidkorejas olimpisko izlasi, vēlāk bija arī U20 izlases treneris.

2017. gada jūlijā pēc Štīlikes atlaišanas kļuva par Dienvidkorejas izlases galveno treneri. Sina vadībā izlase kvalificējās 2018. gada FIFA Pasaules kausa finālturnīram. Tajā komanda piekāpās Zviedrijai un Meksikai, bet pēdējā grupu turnīra spēlē pārsteidzoši uzvarēja Vācijas izlasi. Ieņemot trešo vietu grupā, izlase izslēgšanas spēlēm nekvalificējās, un pēc finālturnīra Sins atstāja galvenā trenera amatu. 2019. gada nogalē Sins tika apstiprināts par Indonēzijas izlases galveno treneri. Viņa vadībā komanda kvalificējās 2023. gada Āzijas kausam, finālturnīrā iekļūstot pēc 16 gadu pārtraukuma. Tomēr 2025. gada 6. janvārī Indonēzijas futbola asociācija viņu atlaida no ieņemamā amata, lai ieceltu amatā Eiropas treneri, kurš var netraucēti sazināties ar naturalizētajiem izlases spēlētājiem.

 Atsauces 

 Ārējās saites 

Kategorija:1969. gadā dzimušie
Kategorija:Dienvidkorejas futbolisti
Kategorija:Dienvidkorejas izlases futbolisti
Kategorija:1992. gada vasaras olimpisko spēļu dalībnieki
Kategorija:Dienvidkorejas futbola treneri
Kategorija:Dienvidkorejas futbola izlases treneri
Kategorija:2018. gada FIFA Pasaules kausa treneri
Kategorija:Indonēzijas futbola izlases treneri